SCB ยิ้มแฉ่ง รายได้ดอกเบี้ย-ค่าธรรมเนียมเพิ่มหนุนกำไร Q3/59 โต 28%
SCB ยิ้มแฉ่ง รายได้ดอกเบี้ย-ค่าธรรมเนียมเพิ่มหนุนกำไร Q3/59 โต 28% มาที่ 1.15 หมื่นลบ. จากปีก่อนมีกำไร 9.02 พันลบ. ด้าน 9 เดือนแรกมีกำไรอยู่ที่ 3.49 หมื่นลบ. ลดลง 1% จากปีก่อนมีกำไร 3.54 หมื่นลบ.
19 ต.ค. 2559

ธนาคารไทยพาณิชย์ จำกัด (มหาชน) หรือ SCB รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 1.15 หมื่นล้านบาท หรือมีกำไรสุทธิ 3.40 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 9.02 พันล้านบาท หรือมีกำไรสุทธิ 2.65 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้ดอกเบี้ยสุทธิและค่าธรรมเนียมสุทธิเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 3.49 หมื่นล้านบาท หรือ 10.27 บาทต่อหุ้น ลดลง 1% จากช่วงเดียวกันของปีก่อนที่มีกำไรสุทธิ 3.54 หมื่นล้านบาท หรือ 10.41 บาทต่อหุ้น